A Bizottság határozata
(2002. június 13.)
a tagállamok által húsipari termékek behozatalára feljogosított harmadik országok jegyzékének megállapításáról szóló 97/222/EK határozat Argentína, Chile és Uruguay tekintetében történő módosításáról
(az értesítés a C(2002) 2100. számú dokumentummal történt)
(EGT vonatkozású szöveg)
(2002/464/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1452/2001/EK tanácsi rendelettel módosított [1], a szarvasmarhafélék, a juh- és kecskefélék a sertés, valamint friss hús vagy húsipari termékek harmadik országból történő importja esetén az egészségügyi és állat-egészségügyi ellenőrzések problémáiról szóló, 1972. december 12-i 72/462/EGK tanácsi irányelvre [2] és különösen annak 21a. cikke (2) bekezdésére,
mivel:
(1) A legutóbb a 2002/184/EK határozattal [3] módosított 97/222/EK bizottsági határozat [4] megállapítja azon harmadik országok jegyzékét, amelyekből a tagállamok engedélyezik a húsipari termékek behozatalát.
(2) Argentínában a Chubut, a Santa Cruz és a Tierra del Fuego tartományok tekintetében tisztázódott a száj- és körömfájásra vonatkozó járványügyi helyzet, és a legutóbb a 2002/338/EK határozattal [5] módosított 93/402/EGK bizottsági határozat [6] engedélyezi a juhfélék, kecskefélék és szarvasmarhafélék csontos friss húsának behozatalát az e tartományokból származó állatokból.
(3) A vonatkozó argentin régiók felvételére tekintettel, valamint tekintettel Argentína, Chile és Uruguay egészségügyi helyzetére, naprakésszé kell tenni a 97/222/EK bizottsági határozatban megállapított, a húsipari termékek behozatalára a tagállamtól engedélyben részesülő harmadik országok jegyzékét, hogy az - a különböző kezelési kategóriáiknak megfelelően - összhangban legyen a friss hús behozatalára vonatkozó közösségi szabályokkal. Ennek megfelelően módosítani kell a 97/222/EK határozatot.
(4) Az e határozatban előírt intézkedések összhangban vannak az Élelmiszerlánc és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
(1) A 97/222/EK határozat mellékletének I. része helyébe e határozat I. melléklete lép.
(2) A 97/222/EK határozat mellékletének II. része helyébe e határozat II. melléklete lép.
2. cikk
Ennek a határozatnak a tagállamok a címzettjei.
Kelt Brüsszelben, 2002. június 13-án.